lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl zh en es lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Kamerkora “Mītava” 35 gadu jubilejas koncerts – ZZ.lv
Vārda dienas svin: Monika, Zilgma, Zilga
andra.ozola@zz.lv - 23.09.2022 - 17:19
24. septembrī pulksten 17 Jelgavas kultūras nama Mazajā zālē kamerkoris “Mītava” aicina uz savu 35 gadu jubilejas koncertu. Koncerts plānots kā kaleidoskopisks ieskats kora līdzšinējā darbībā. Kora priekšā stāsies ne tikai kamerkora mākslinieciskais vadītājs Raimonds Gulbis, bet arī Agija Pizika un Jānis Almanis-Palmbahs, informē Jelgavas pašvaldības Sabiedrisko attiecību pārvaldē.
Koncerta programma veidota kopā ar kora dibinātāju un ilggadējo vadītāju A.Piziku un bijušo kora kormeistaru J.Almani-Palmbahu, kuri arī paši šajā koncertā diriģēs. “Dziesmu izvēli rūpīgi apdomājām, bet vienojāmies ļoti viegli, jo jūtu, ka viedoklī par “Mītavu” esam uz viena viļņa. Diriģenti diriģēs dziesmas, ko paši uzskata par tādām, kas vislabāk raksturo viņu un kora attiecības,” saka R.Gulbis.
Koncertā iekļautas tautasdziesmu apdares un tā saucamā koru klasika, arī jaundarbi. “Protams, tuvojoties dziesmu svētkiem, neiztikt arī bez dažām dziesmām no koru piecgades lielākā pasākuma. Un, tā kā esmu no Liepājas, koncertā skanēs arī liepājnieka Andra Kontauta divas dziesmas,” dziesmu izvēli raksturo R.Gulbis. Savukārt A.Pizika ir izvēlējusies diriģēt P.Plakida dziesmu “Ar dziesmu dzīvībā” ar J.Petera dzeju un I.Kalniņa “Lūgšanu” ar K.Skujenieka dzeju, kas iesākas ar vārdiem: “Kamēr vēl dreb mana roka…”.
Koncertā piedalās Ritvars Knesis (klavieres). Ieeja – bez maksas.
Saturs turpināsies pēc reklāmas.
Kori “Mītava” kopš tā dibināšanas 1987. gadā vadīja diriģente A.Pizika, kura ar profesionālu darbu un prasīgumu pret sevi un dziedātājiem šo gadu gaitā cēlusi kora māksliniecisko kvalitāti arvien augstākā līmenī. “Es mīlu “Mītavu” kā savu bērnu. Kori nodibināju, vēl mācoties konservatorijā (tagad Mūzikas akadēmija). Šo darbu esmu darījusi ar vislielāko atbildību. Vienmēr esam strādājuši ar pilnu atdevi, dziesmu svētkos esam centušies būt starp labākajiem. Kori mīlu joprojām, taču visam ir savs laiks, un bērns ir jāpalaiž vaļā! Vienmēr par viņiem piedomāju un novēlu tikai augt un pilnveidoties!” saka A.Pizika.
R.Gulbis kora galvenā diriģenta amatā darbu uzsācis pavisam nesen, taču pirms dažiem gadiem viņš bija “Mītavas” kormeistars, tāpēc šī darba uzsākšana nav likusies grūta. Diriģents atzīst, ka pandēmijas laiks gan ir ietekmējis kora kopskaņu, jo tā ir jāuztur un jākopj, regulāri dziedot kopā, taču tas nebija iespējams. “Korim piemīt spīts, enerģija, pašorganizēšanās spējas un divas galvenās lietas – azarts un spēja degt par kori. Domāju, ka pārvarēsim jebkuru šķērsli un būs ļoti jauks koncerts gan klausītājiem, gan dziedātājiem,” saka R.Gulbis.
Pēc jubilejas korim nebūs laika atslābt – priekšā ir brauciens uz konkursu Bratislavā, koncerts paredzēts arī Jaungadā, un, protams, gatavošanās dziesmu svētku skatēm un pašiem dziesmu svētkiem. “Novēlu korim nezaudēt šo lielisko azartu un degsmi, bet tikai vēl vairāk uzkurināt mīlestību pret dziesmu!” tā R.Gulbis.
Saturs turpināsies pēc reklāmas.
Foto: kora “Mītava” arhīvs
Nacionālo bruņoto spēku Štāba orķestris sāk jaunu koncertsezonu; koncerts arī Dobelē
Jelgavas Pilsētas bibliotēkā skatāma Gundegas Zikmanes akvareļu izstāde
Laists klajā veltījums aizgājušajiem grupas “Linga” mūziķiem (VIDEO)
Tapis rudens ceļvedis skolēniem
Alunāna Jelgavas teātris sezonu atklās ar pirmizrādi
Jelgavā uzstāsies Liepājas Simfoniskais orķestris un vijolnieks Daniils Bulajevs
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.